b'\n_START_ARTICLE_\nOpen Mobile Alliance\n_START_SECTION_\nGrups de treball i comit\xc3\xa8s\n_START_PARAGRAPH_\nS\xc3\xb3n els responsables de la redacci\xc3\xb3 de les especificacions t\xc3\xa8cniques, la seva aprovaci\xc3\xb3, manteniment, aix\xc3\xad com de la resoluci\xc3\xb3 de les q\xc3\xbcestions t\xc3\xa8cniques dins l\'OMA._NEWLINE_Tamb\xc3\xa9 s\'encarrega de la distribuci\xc3\xb3 de les especificacions t\xc3\xa8cniques per als \xc3\xa0mbits d\'aplicaci\xc3\xb3 i serveis, amb interoperabilitat garantida, de forma que tamb\xc3\xa9 permeti el desenvolupament de noves aplicacions i serveis m\xc3\xb2bils._NEWLINE_Actualment hi ha 12 grups t\xc3\xa8cnics de treball, 4 grups horitzontals de treball i el comit\xc3\xa8 de planificaci\xc3\xb3:\n_START_SECTION_\nArchitecture\n_START_PARAGRAPH_\nEl grup de treball sobre l\'arquitectura \xc3\xa9s responsable de la definici\xc3\xb3 de l\'arquitectura de tot el sistema de l\'OMA. A m\xc3\xa9s a m\xc3\xa9s, aquest grup proporciona assessorament i ajuda amb l\'arquitectura de les especificacions en els grups de treball. Aquest tamb\xc3\xa9 assegura, a trav\xc3\xa9s de revisions, l\'adher\xc3\xa8ncia de les especificacions a l\'arquitectura de l\'OMA.\n_START_SECTION_\nInteroperability\n_START_PARAGRAPH_\nEl grup de treball d\'interoperabilitat actua com un centre d\'excel\xc2\xb7l\xc3\xa8ncia per a identificar, especificar i mantenir els processos requerits, pol\xc3\xadtiques i programes de prova per a garantir la interoperabilitat per als serveis d\'extrem-a-extrem._NEWLINE_Consolidar\xc3\xa0 cont\xc3\xadnuament tots els grups d\'interoperabilitat del present i futur de les organitzacions afiliades, o que s\'estiguin afiliant a l\'OMA, per a garantir una comprensi\xc3\xb3 com\xc3\xba de les activitats en curs sobre la interoperabilitat, estudi i an\xc3\xa0lisi de les pr\xc3\xa0ctiques en aquesta \xc3\xa0rea._NEWLINE_Aquest grup tamb\xc3\xa9 \xc3\xa9s responsable de proporcionar interoperabilitat en tots els \xc3\xa0mbits de l\'OMA.\n_START_SECTION_\nBroadcasting\n_START_PARAGRAPH_\nEl grup de treball de radiodifusi\xc3\xb3 examinar\xc3\xa0 les necessitat dels serveis de radiodifusi\xc3\xb3 m\xc3\xb2bils i dels mitjans necessaris per a la seva distribuci\xc3\xb3. El terme "serveis de radiodifusi\xc3\xb3 m\xc3\xb2bils" es refereix a una \xc3\xa0mplia gamma de serveis de radiodifusi\xc3\xb3, els quals influeixen conjuntament la difusi\xc3\xb3 unidireccional un-a-molts i la difusi\xc3\xb3 bidireccional paradigm\xc3\xa0tiques en un entorn m\xc3\xb2bil. Per tant, els serveis de radiodifusi\xc3\xb3 m\xc3\xb2bil inclouen serveis que van des de la difusi\xc3\xb3 cl\xc3\xa0ssica a la multi-difusi\xc3\xb3 m\xc3\xb2bil.\n_START_SECTION_\nContent Distribution\n_START_PARAGRAPH_\nAmb el terme "push" ens referim a l\'entrega d\'informaci\xc3\xb3 sense que sigui necessari sol\xc2\xb7licitar-la. En el model web familiar, al qual estem acostumats, un client sol\xc2\xb7licita ("pull") el contingut d\'un servidor web. Amb el sistema "push", el servidor pot entregar el contingut al client sense que aquest l\'hagi de sol\xc2\xb7licitar._NEWLINE_En el model client/servidor "normal", un client sol\xc2\xb7licita un servei o informaci\xc3\xb3 a un servidor, el qual respon transmetent la informaci\xc3\xb3 al client. Aix\xc3\xb2 \xc3\xa9s conegut com a tecnologia "pull"; el client obt\xc3\xa9 la tecnologia del servidor. Cercar a Internet (WWW) \xc3\xa9s un exemple t\xc3\xadpic de tecnologia "pull", on l\'usuari entra una Uniform Resource Locator (la sol\xc2\xb7licitud) que \xc3\xa9s enviada a un servidor, i aquest respon enviant una p\xc3\xa0gina web (la resposta) a l\'usuari._NEWLINE_En contrast amb aix\xc3\xb2, tamb\xc3\xa9 hi ha tecnologia "push", la qual tamb\xc3\xa9 es basa en el model client/servidor, per\xc3\xb2 on no hi ha una sol\xc2\xb7licitud explicita del client abans que el servidor transmeti el contingut. El sistema "push" WAP introdueix un mitj\xc3\xa0 per a transmetre informaci\xc3\xb3 a un dispositiu sense una sol\xc2\xb7licitud de l\'usuari._NEWLINE_El grup de treball sobre la distribuci\xc3\xb3 de continguts \xc3\xa9s un comit\xc3\xa8 t\xc3\xa8cnic que opera en el marc del grup d\'aplicacions m\xc3\xb2bils. El seu prop\xc3\xb2sit \xc3\xa9s escriure i mantenir les especificacions sobre el sistema "push" de l\'OMA, i donar suport igual que un grup t\xc3\xa8cnic expert en problemes relacionats amb aquest sistema. Fins avui, hi ha creades una o m\xc3\xa9s versions de les nou especificacions (Cache Operations, Service Indication, Push Access Protocol, Service Loading, Push Architectural Overview, Push Proxy Gateway Service, Push Over-the-Air Protocol, Push Message i E-Mail Notification).\n_START_SECTION_\nData Synchronization\n_START_PARAGRAPH_\nEl grup de treball de sincronitzaci\xc3\xb3 de dades continua el treball originat en l\'antiga SyncML Initiative. L\'objectiu d\'aquest grup \xc3\xa9s continuar el desenvolupament de les especificacions per a la sincronitzaci\xc3\xb3 de dades, i desenvolupar altres especificacions similars, incloent-hi per\xc3\xb2 no limitat a la tecnologia SyncML. Aquestes especificacions inclouran les especificacions conformes i un conjunt de les millors pr\xc3\xa0ctiques que descriuen com utilitzar les especificacions sobre la tecnologia de sincronitzaci\xc3\xb3 de dades dins de l\'arquitectura de l\'OMA.\n_START_SECTION_\nDevice Management\n_START_PARAGRAPH_\nEl grup de treball sobre la gesti\xc3\xb3 de dispositius va ser format consolidant les activitats sobre gesti\xc3\xb3 de dispositius que tenien lloc anteriorment en l\'antic WAP Forum I l\'antiga SyncML Initiative.L\'objectiu d\'aquest grup \xc3\xa9s especificar protocols i mecanismes que aconsegueixin gestionar els dispositius m\xc3\xb2bils incloent la configuraci\xc3\xb3 necess\xc3\xa0ria per a accedir als serveis i a la gesti\xc3\xb3 del software en els dispositius m\xc3\xb2bils.\n_START_SECTION_\nGames Services\n_START_PARAGRAPH_\nEl grup de treball sobre els serveis de jocs continua el treball originat en l\'antic Mobile Games Interoperability Forum._NEWLINE_L\'objectiu d\'aquest grup \xc3\xa9s definir les especificacions d\'interoperabilitat, interf\xc3\xadcies de programaci\xc3\xb3 d\'aplicacions (APIs) i protocols per a jugar a trav\xc3\xa9s de la xarxa. Les especificacions dels serveis de jocs permetran als desenvolupadors de jocs desenvolupar i desplegar jocs que poden interoperar m\xc3\xa9s eficientment amb plataformes I xarxes basades en les especificacions de l\'OMA. La intenci\xc3\xb3 \xc3\xa9s reduir de manera significativa el cost per als desenvolupadors de jocs, propietaris de plataformes de joc i prove\xc3\xafdors de serveis.\n_START_SECTION_\nLocation\n_START_PARAGRAPH_\nEl grup de treball de localitzaci\xc3\xb3 continua amb la feina originada a l\'antic Location Interoperability Forum i al Location Drafting Committee del WAP Forum._NEWLINE_Aquest grup ha estat creat per a desenvolupar especificacions per a garantir la interoperabilitat dels serveis m\xc3\xb2bils de localitzaci\xc3\xb3. El grup adoptar\xc3\xa0 les especificacions rellevants desenvolupades per el Location Interoperability Forum i per el WAP Forum i convergiran altres iniciatives rellevants de la ind\xc3\xbastria segons sigui necessari.\n_START_SECTION_\nMobile Client Environment\n_START_PARAGRAPH_\nAquest grup de treball \xc3\xa9s responsable de l\'especificaci\xc3\xb3 de les tecnologies d\'aplicaci\xc3\xb3 utilitzades en l\'arquitectura m\xc3\xb2bil oberta._NEWLINE_\xc3\x89s responsable dels tipus de contingut base, incloent-hi la sem\xc3\xa0ntica, aix\xc3\xad com els agents d\'usuari, el comportament i les interf\xc3\xadcies de programaci\xc3\xb3 que siguin necess\xc3\xa0ries per a utilitzar aquests tipus de contingut, i fer-los interaccionar amb el navegador de l\'agent d\'usuari, amb la intenci\xc3\xb3 de permetre la creaci\xc3\xb3 i l\'\xc3\xbas dels serveis de dades en dispositius m\xc3\xb2bils de m\xc3\xa0, incloent-hi tel\xc3\xa8fons m\xc3\xb2bils, busca-persones i PDAs.\n_START_SECTION_\nMessaging\n_START_PARAGRAPH_\nEl grup de treball sobre missatgeria \xc3\xa9s responsable de les especificacions de missatgeria i tecnologies relacionades amb aquesta. L\'objectiu d\'aquest grup \xc3\xa9s especificar un conjunt de caracter\xc3\xadstiques b\xc3\xa0siques de missatgeria que poden ser utilitzades per a permetre paradigmes espec\xc3\xadfics. S\'espera que aquest grup proporcioni la claredat dels m\xc3\xa8todes amb els quals la missatgeria \xc3\xa9s utilitzada com a mitj\xc3\xa0 per a la interacci\xc3\xb3 amb diferents aplicacions m\xc3\xb2bils._NEWLINE_La interoperabilitat dels serveis de missatgeria \xc3\xa9s tamb\xc3\xa9 un objectiu important d\'aquest grup.\n_START_SECTION_\nMobile Commerce & Charging\n_START_PARAGRAPH_\nAquest grup t\xc3\xa9 dues \xc3\xa0rees de treball: la desc\xc3\xa0rrega i el comer\xc3\xa7 m\xc3\xb2bil._NEWLINE_El treball del grup se centra en la creaci\xc3\xb3 d\'un sistema de desc\xc3\xa0rrega. Aquest facilitar\xc3\xa0 el desplegament dels serveis proveint interf\xc3\xadcies de desc\xc3\xa0rrega. El creixent nombre de sistemes de serveis que estan essent desenvolupats a l\'OMA requereixen un enfocament coherent per les ind\xc3\xbastries interessades a proveir est\xc3\xa0ndards i especificacions per a coordinar les desc\xc3\xa0rregues de dades i el flux d\'informaci\xc3\xb3, aplicacions i serveis subjacents en els sistemes de tarifaci\xc3\xb3._NEWLINE_El prop\xc3\xb2sit del treball de comer\xc3\xa7 m\xc3\xb2bil \xc3\xa9s aproximar les ind\xc3\xbastries (companyies, f\xc3\xb2rums, etc.) i aconseguir un esfor\xc3\xa7 m\xc3\xa9s coordinat en el comer\xc3\xa7 m\xc3\xb2bil dins de l\'OMA. L\'OMA t\xc3\xa9 la gran habilitat de vincular m\xc3\xbaltiples visions de les ind\xc3\xbastries en un sol organisme de normalitzaci\xc3\xb3 reduint la fragmentaci\xc3\xb3 al m\xc3\xadnim. Aix\xc3\xb2 comporta l\'habilitat de proporcionar transaccions segures, enlla\xc3\xa7ar xarxes sense fils i els seus operadors, complir els requisits bancaris i els de la ind\xc3\xbastria financera i satisfer les necessitats dels consumidors.\n_START_SECTION_\nPresence & Availability Working Group\n_START_PARAGRAPH_\nAquest grup t\xc3\xa9 els objectius d\'especificar els sistemes de serveis per a permetre el desplegament dels serveis de disponibilitat i de pres\xc3\xa8ncia m\xc3\xb2bil interoperable. Els serveis de disponibilitat i pres\xc3\xa8ncia permeten a les aplicacions intercanviar informaci\xc3\xb3 din\xc3\xa0mica (per exemple, estat, ubicaci\xc3\xb3 i capacitat) sobre els recursos (per exemple, usuaris i dispositius). Els termes "Serveis de pres\xc3\xa8ncia" i "Serveis de disponibilitat i pres\xc3\xa8ncia" es poden utilitzar indiferentment per a referir-se a aquests serveis._NEWLINE_Les especificacions creades per aquest grup s\xc3\xb3n utilitzades per la ind\xc3\xbastria m\xc3\xb2bil incloent-hi operadors, venedors i usuaris. Aquest especifica els sistemes de serveis de l\'OMA en l\'\xc3\xa0mbit de pres\xc3\xa8ncia i disponibilitat. Aquestes especificacions seran creades de forma que no tindran en compte el tipus de xarxa, \xc3\xa9s a dir, seran \xc3\xbatils en una varietat de xarxes.\n_START_SECTION_\nPush To Talk Over Cellular\n_START_PARAGRAPH_\nAquest grup de treball est\xc3\xa0 enfocat a desenvolupar especificacions d\'aplicacions per a permetre el desplegament dels serveis de "push to talk" interoperables._NEWLINE_El treball inicial d\'aquest grup estar\xc3\xa0 centralitzat en les tasques requerides per a desenvolupar especificacions per a un est\xc3\xa0ndard obert per a permetre l\'adopci\xc3\xb3 de serveis "push to talk" a trav\xc3\xa9s de xarxes m\xc3\xb2bils. El servei "push to talk" \xc3\xa9s un tipus de comunicaci\xc3\xb3 half-duplex que permet als usuaris establir una comunicaci\xc3\xb3 immediata amb un o m\xc3\xa9s receptors, similar al tipus d\'operaci\xc3\xb3 del Walkie Talkie, simplement polsant un bot\xc3\xb3 en el terminal.'